Document ID: 32005R2036

KOMISIJAS REGULA (EK) Nr. 2036/2005
(2005. gada 14. decembris)
par pastāvīgu atļauju izmantot konkrētas piedevas dzīvnieku barībā un pagaidu atļauju tādu piedevu jaunam izmantošanas veidam, kuras jau ir atļauts izmantot dzīvnieku barībā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu, 9.d panta 1. punktu un 9.e panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
tā kā:
(1)
Regulā (EK) Nr. 1831/2003 ir noteikta kārtība, kādā piešķir atļaujas par piedevu izmantošanu dzīvnieku ēdināšanā.
(2)
Regulas (EK) Nr. 1831/2003 25. pantā paredzēti pārejas posma pasākumi saistībā ar tiem pieteikumiem barības piedevu izmantošanas atļaujas saņemšanai, kas iesniegti atbilstīgi Direktīvai 70/524/EEK pirms Regulas (EK) Nr. 1831/2003 piemērošanas dienas.
(3)
Pieteikumi šīs regulas pielikumos minēto piedevu izmantošanas atļaujas piešķiršanai ir iesniegti pirms Regulas (EK) Nr. 1831/2003 piemērošanas dienas.
(4)
Sākotnējās piezīmes par šiem pieteikumiem saskaņā ar Direktīvas 70/524/EEK 4. panta 4. punktu Komisijai ir iesniegtas pirms Regulas (EK) Nr. 1831/2003 piemērošanas dienas. Tādēļ minētie pieteikumi jāizskata saskaņā ar Direktīvas 70/524/EEK 4. pantu.
(5)
Ar Komisijas Regulu (EK) Nr. 1436/98 (3) pirmo reizi tika atļauts provizoriski izmantot sivēnmāšu ēdināšanā mikroorganismu preparātu Saccharomyces cerevisiae (CNCM I-1079). Tika iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto mikroorganismu preparātu, kas norādīts I pielikumā, jāatļauj izmantot bez termiņa ierobežojuma.
(6)
Ar Komisijas Regulu (EK) Nr. 866/1999 (4) pirmo reizi piešķīra pagaidu atļauju izmantot gaļas cūku ēdināšanā mikroorganismu Pediococcus acidilactici (CNCM MA 18/5M). Tika iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto mikroorganismu preparātu, kas norādīts I pielikumā, jāatļauj izmantot bez termiņa ierobežojuma.
(7)
Ar Komisijas Regulu (EK) Nr. 654/2000 (5) pirmo reizi piešķīra pagaidu atļauju izmantot sivēnu ēdināšanā mikroorganismu preparātu Enterococcus faecium (CECT 4515). Tika iesniegti jauni dati, pamatojot atļaujas pieteikumu šā mikroorganismu preparāta izmantošanai bez termiņa ierobežojuma. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto mikroorganismu preparātu, kas norādīts I pielikumā, jāatļauj izmantot bez termiņa ierobežojuma.
(8)
Ar Komisijas Regulu (EK) Nr. 2374/98 (6) pirmo reizi piešķīra pagaidu atļauju izmantot gaļas cāļu ēdināšanā endo-1,3(4)-beta-glikanāzes fermentu preparātu, kas iegūts no Trichoderma reesei (CBS 526.94). Tika iesniegti jauni dati, pamatojot pieteikumu minētā fermentu preparāta izmantošanai bez termiņa ierobežojuma. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto fermentu preparātu, kas norādīts II pielikumā, jāatļauj izmantot bez termiņa ierobežojuma.
(9)
Ar Komisijas Regulu (EK) Nr. 418/2001 (7) pirmo reizi piešķīra pagaidu atļauju izmantot gaļas cāļu ēdināšanā no Trichoderma longibrachiatum (ATCC 2105) iegūtas endo-1,4-beta-ksilanāzes, no Bacillus amyloliquefaciens (DSM 9553) iegūtas endo-1,3(4) - glikanāzes un alfa-amilāzes, no Bacillus subtilis (ATCC 2107) iegūta subtilizīna un no Aspergillus aculeatus (CBS 589.94) iegūtas poligalakturonāzes fermentu preparātu. Tika iesniegti jauni dati, pamatojot pieteikumu minētā fermentu preparāta izmantošanai bez termiņa ierobežojuma. To novērtējums liecina, ka Direktīvas 70/524/EEK 3.a pantā paredzētie šādas atļaujas piešķiršanas nosacījumi ir ievēroti. Tādēļ minēto fermentu preparātu, kas norādīts II pielikumā, jāatļauj izmantot bez termiņa ierobežojuma.
(10)
Ar Komisijas Regulu (EK) Nr. 1332/2004 (8) piešķīra atļauju bez termiņa ierobežojuma izmantot gaļas cāļu, gaļas tītaru un sivēnu ēdināšanā no Aspergillus oryzae (DSM 10287) iegūtu endo-1,4-beta-ksilanāzes fermentu preparātu. Tika iesniegti jauni dati, pamatojot pieteikumu par minētā fermentu preparāta izmantošanu arī pīļu un cūku ēdināšanā. Eiropas Pārtikas nekaitīguma iestāde (EPNI) sniegusi atzinumu par šā preparāta izmantošanu, kurā izdarīts slēdziens, ka šīm dzīvnieku papildu kategorijām preparāts nerada risku. Šajā novērtējumā konstatēts, ka Direktīvas 70/524/EEK 9.e panta 1. punktā paredzētie atļaujas piešķiršanas nosacījumi minētajam šā preparāta izmantošanas veidam ir ievēroti. Tādēļ minēto fermentu preparātu, kas norādīts III pielikumā, jāatļauj izmantot četrus gadus.
(11)
Ar Komisijas Regulu (EK) Nr. 943/2005 (9) atļāva izmantot gaļas cāļu ēdināšanā no Trichoderma longibrachiatum (ATCC 2105) iegūtas endo-1,4-beta-ksilanāzes un no Bacillus subtilis (ATCC 2107) iegūta subtilizīna fermentu preparātu bez termiņa ierobežojuma. Tika iesniegti jauni dati, pamatojot pieteikumu par minētā fermentu preparāta izmantošanu arī pīļu ēdināšanā. EPNI sniegusi atzinumu par šā preparāta izmantošanu, kurā izdarīts slēdziens, ka šai dzīvnieku papildu kategorijai preparāts nerada risku. Šajā novērtējumā konstatēts, ka Direktīvas 70/524/EEK 9.e panta 1. punktā paredzētie atļaujas piešķiršanas nosacījumi minētajam šā preparāta izmantošanas veidam ir ievēroti. Tādēļ minēto fermentu preparātu, kas norādīts III pielikumā, jāatļauj izmantot četrus gadus.
(12)
Ar Regulu (EK) Nr. 418/2001 piešķīra pagaidu atļauju izmantot gaļas cāļu ēdināšanā no Trichoderma longibrachiatum (ATCC 2105) iegūtas endo-1,4-beta-ksilanāzes, no Bacillus amyloliquefaciens (DSM 9553) iegūtas endo-1,3(4)-glikanāzes un alfa-amilāzes, no Bacillus subtilis (ATCC 2107) iegūta subtilizīna un no Aspergillus aculeatus (CBS 589.94) iegūtas poligalakturonāzes fermentu preparātu. Tika iesniegti jauni dati, pamatojot pieteikumu par minētā fermentu preparāta izmantošanu arī pīļu un dējējvistu ēdināšanā. EPNI sniegusi atzinumu par šā preparāta izmantošanu abām minētajām dzīvnieku kategorijām, kurā izdarīts slēdziens, ka tas nerada risku dzīvniekiem abos gadījumos. Šajā novērtējumā konstatēts, ka Direktīvas 70/524/EEK 9.e panta 1. punktā paredzētie atļaujas piešķiršanas nosacījumi minētajam šā preparāta izmantošanas veidam ir ievēroti. Tādēļ minēto fermentu preparātu, kas norādīts III pielikumā, jāatļauj izmantot četrus gadus.
(13)
Minēto pieteikumu novērtējums liecina, ka ir vajadzīgas konkrētas procedūras, lai aizsargātu darbiniekus no pielikumos norādīto piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā (10).
(14)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Mikroorganismu grupas preparātus, kas norādīti I pielikumā, bez termiņa ierobežojuma atļauts izmantot kā piedevas dzīvnieku barībā, ievērojot minētajā pielikumā paredzētos nosacījumus.
2. pants
Fermentu grupas preparātu, kas raksturots II pielikumā, atļauts izmantot bez termiņa ierobežojuma kā piedevu dzīvnieku barībā, ievērojot minētajā pielikumā paredzētos nosacījumus.
3. pants
Fermentu grupas preparātus, kas norādīti III pielikumā, atļauts izmantot kā piedevu dzīvnieku barībā četrus gadus, ievērojot minētajā pielikumā paredzētos nosacījumus.
4. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. decembrī

Labels: 16
17
0
3
6